《送赵子昂》
元代·方回

文赋早知名，君今陆士衡。
真能辨龙鮓，未可忘莼羹。
剩喜修途辟，深防俗目惊。
时闻黄耳信，缓步取公卿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。